ประกาศคณะกรรมการควบคุมการขนส่งทางบกประจำจังหวัดบุรีรัมย์ ฉบับที่ 66 (พ.ศ. 2551) เรื่อง ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด 4 จังหวัดบุรีรัมย์สายที่ 4374 ประโคนชัย-บ้านศรีสุข -นิคมสร้างตนเองบ้านกรวด เป็น นางรอง-บ้านศรีสุข-นิคมสร้างตนเองบ้านกรวด

ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดบุรีรัมย์
ฉบับที่
๖๖ (พ.ศ. ๒๕๕๑)
เรื่อง
ปรับปรุงเส้นทางและรายละเอียดเส้นทางสำหรับ
การขนส่งประจำทางด้วยรถโดยสาร
หมวด ๔ จังหวัดบุรีรัมย์
สายที่
๔๓๗๔ ประโคนชัย-บ้านศรีสุข -นิคมสร้างตนเองบ้านกรวด
เป็น
นางรอง-บ้านศรีสุข-นิคมสร้างตนเองบ้านกรวด[๑]
 

ตามที่ได้มีประกาศคณะกรรมการควบคุมการขนส่งทางบกประจำจังหวัดบุรีรัมย์
ฉบับที่ ๖๒ (พ.ศ. ๒๕๔๗) ลงวันที่ ๒๖ มีนาคม ๒๕๔๗ กำหนด
(ปรับปรุง) เส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด ๔
จังหวัดบุรีรัมย์ สายที่ ๔๓๗๔ นิคมสร้างตนเองบ้านกรวด-บ้านศรีสุข เป็น
ประโคนชัย-บ้านศรีสุข-นิคมสร้างตนเองบ้านกรวด ขึ้น นั้น

คณะกรรมการควบคุมการขนส่งทางบกประจำจังหวัดบุรีรัมย์ได้พิจารณาเห็นสมควรให้ปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดบุรีรัมย์ในการประชุมครั้งที่
๑/๒๕๕๐ เมื่อวันที่ ๒๑ กันยายน ๒๕๕๐
และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่ ๔/๒๕๕๑
เมื่อวันที่ ๑๑ มีนาคม ๒๕๕๑
จึงให้ปรับปรุงรายละเอียดเส้นทางสำหรับการขนส่งประจำทางด้วยรถโดยสาร หมวด ๔
จังหวัดบุรีรัมย์ สายที่ ๔๓๗๔ ประโคนชัย-บ้านศรีสุข-นิคมสร้างตนเองบ้านกรวด เป็น
นางรอง-บ้านศรีสุข-นิคมสร้างตนเองบ้านกรวด โดยให้ใช้รายละเอียดเส้นทางดังต่อไปนี้
คือ

สายที่ ๔๓๗๔ นางรอง-บ้านศรีสุข-นิคมสร้างตนเองบ้านกรวด
เริ่มต้นจากสถานีขนส่งผู้โดยสารอำเภอนางรอง
ไปตามทางหลวงแผ่นดินหมายเลข ๒๔ ผ่านบ้านถนนหัก บ้านตะแบก บ้านตะโก บ้านโคกเพชร
บ้านหนองดง บ้านชัยพัฒนา อำเภอประโคนชัย บ้านอาแมะ บ้านหนองคูณ ถึงบ้านเก็ม
แยกขวาไปตามทางหลวงชนบทหมายเลข ร.พ.ช. บร. ๓๐๓๒ ผ่านบ้านหนองกุ้ง บ้านกันงา
บ้านโคกประเดียด บ้านละเวี้ย บ้านศรีสุขถึงบ้านโนนเจริญ
แยกขวาไปตามทางหลวงแผ่นดินหมายเลข ๒๑๖๕ ผ่านบ้านหินลาด
บ้านหนองน้ำขุ่นถึงสี่แยกบ้านพาชี แยกซ้ายไปตามทางหลวงแผ่นดินหมายเลข ๒๑๙
ผ่านบ้านไพรวัลย์น้อย บ้านโนนศิลา บ้านยาง อำเภอบ้านกรวด บ้านปราสาท ไปสุดเส้นทาง
ณ สถานที่จอดรถโดยสารประจำทางนิคมสร้างตนเองบ้านกรวด
ช่วงนิคมสร้างตนเองบ้านกรวด-บ้านโคกกระชาย
เริ่มต้นจากสถานที่จอดรถโดยสารประจำทางนิคมสร้างตนเองบ้านกรวด
ไปตามทางหลวงแผ่นดินหมายเลข ๒๑๙ ผ่านบ้านปราสาท ถึงอำเภอบ้านกรวด
แยกขวาไปตามทางหลวงชนบท (ถนนมารังกูล) ผ่านบ้านเก็มเตาเผาโบราณคดีตาเจียน ห้วยไซตะกู
ไปสุดเส้นทาง ณ สถานที่จอดรถโดยสารประจำทางบ้านโคกกระชาย
ช่วงนิคมสร้างตนเองบ้านกรวด-บ้านหนองไม้งาม
เริ่มต้นจากสถานที่จอดรถโดยสารประจำทางนิคมสร้างตนเองบ้านกรวด ไปตามทางหลวงแผ่นดินหมายเลข
๒๑๙ ผ่านบ้านปราสาท ถึงอำเภอบ้านกรวด แยกซ้ายไปตามทางหลวงชนบท (ถนนสัจจะพงษ์)
ผ่านบ้านตาอี บ้านยาง บ้านน้อย บ้านหนองปรือ ไปสุดเส้นทาง ณ
สถานที่จอดรถโดยสารประจำทางบ้านหนองไม้งาม


ประกาศ
ณ วันที่ ๒๙ เมษายน พ.ศ. ๒๕๕๑
ประวัติ
รัฐิรมย์
รองผู้ว่าราชการจังหวัด
ปฏิบัติราชการแทน
ผู้ว่าราชการจังหวัดบุรีรัมย์
ประธานกรรมการควบคุมการขนส่งทางบก
ประจำจังหวัดบุรีรัมย์








วัชศักดิ์/ผู้จัดทำ
๒๑
กรกฎาคม ๒๕๕๑

[๑] ราชกิจจานุเบกษา
เล่ม ๑๒๕/ตอนที่ ๘๒ ง/หน้า ๑๔๕/๑๗ กรกฎาคม ๒๕๕๑